वीडियो कॉन्फ्रेंसिंग से होगी मऊ MP/MLA कोर्ट में पेशी, अवैध असलहा और गैंगस्टर एक्ट का केस
Uttar Pradesh (UP) Gangster Mukhtar Ansari Case Update. Follow UP Mau MP/MLA MP/MLA Court Latest News, Analysis and Updates On Dainik Bhaskar (दैनिक भास्कर)
उत्तर प्रदेश के मऊ की MP/MLA कोर्ट में आज माफिया मुख्तार अंसारी की पेशी वीडियो कॉन्फ्रेंसिंग के जरिए कराई जाएगी। मुख्तार अंसारी की कुल चार मामलों में सुनवाई होगी। इनमें थाना सराय लखंसी में एक और थाना दक्षिण टोला में 3 मामले शामिल हैं। कोर्ट में आज स्टेट बनाम इसराइल के मामले में गवाही होगी।
मुख्तार अंसारी पर विधायक निधि का दुरुपयोग को लेकर थाना सराय लखंसी में मुकदमा दर्ज किया गया था। मऊ के सदर विधानसभा सीट से विधायक रहते हुए मुख्‍तार अंसारी ने अपनी विधायक निधि से विद्यालय निर्माण के लिए प्रबंधक को 25 लाख रुपए दिए थे। आरोप है कि विद्यालय का निर्माण नहीं कराया गया।
इसके पहले मुख्तार अंसारी की जमानत अर्जी पर सुनवाई करते हुए इलाहाबाद हाईकोर्ट ने मऊ के डीएम को स्कूल के भौतिक सर्वेक्षण का आदेश दिया था। साथ ही मुख्तार की जमानत याचिका को भी खारिज कर दिया था।
अवैध असलहों का लाइसेंस केस और गैंगस्टर एक्ट
इसी के साथ नगर के थाना दक्षिण टोला में दर्ज 3 मामलों में सुनवाई होनी है। मुख्तार अंसारी ने विधायक रहते अपने लेटर पैड पर 6 लोगों को शस्त्र लाइसेंस के लिए संस्तुति की थी। बाद में जांच के दौरान सभी के पते फर्जी पाए गए। इस मामले की FIR दक्षिण टोला थाने में दर्ज कराई गई थी। इससे पहले 24 मई को मऊ कोर्ट में सुनवाई हुई थी। वीडियो कॉन्फ्रेंसिंग के जरिए ही मुख्तार अंसारी की कोर्ट में पेशी कराई गई थी।
फर्जी असलहा लाइसेंस मामले में मुख्तार अंसारी समेत सभी आरोपियों पर आरोप तय किए जा चुके हैं। मामले में प्रथम सूचना रिपोर्ट लेखक ओमप्रकाश यादव की जिरह समाप्त हो गई। अगले गवाह इसराइल अंसारी को साक्ष्य के लिए 31 मई की तारीख तय की गई थी।
इसी के साथ बुधवार को ही राम सिंह मौर्य और उनके सुरक्षाकर्मी के हत्याकांड के मामले में सुनवाई होनी है। इस तरह से एक के बाद एक कुल 4 मामलों में बुधवार को ही मऊ कोर्ट में वीडियो कॉन्फ्रेंसिंग से सुनवाई होनी है। अब देखना यह होगा कि चारों मामलों में सुनवाई करने के बाद कोर्ट क्या फैसला लेती है।
जेल कोई भी हो, मुख्तार का रुतबा बना रहा:कैद में रहते हुए मर्डर के 8 केस दर्ज, जेल से कैसे चलाता रहा गैंग
यूपी के माफिया और पूर्व विधायक मुख्तार अंसारी को गाजीपुर की MP/MLA कोर्ट ने 29 अप्रैल को 10 साल की सजा सुनाई। उसके भाई BSP सांसद अफजाल को भी 4 साल जेल में बिताने होंगे। दोनों के खिलाफ विधायक कृष्णानंद राय की हत्या और कारोबारी नंदकिशोर रूंगटा की किडनैपिंग में गैंगस्टर एक्ट में केस दर्ज किया गया था।
पूर्वांचल की राजनीति में अंसारी परिवार हमेशा से ताकतवर रहा है। इसका असर मऊ, गाजीपुर, जौनपुर, बलिया और बनारस तक है। मुख्तार के दादा मुख्तार अहमद अंसारी आजादी की लड़ाई में गांधीजी के सहयोगी रहे, नाना मोहम्मद उस्मान आर्मी में ब्रिगेडियर और महावीर चक्र विजेता थे, पिता सुभानउल्ला अंसारी पॉलिटिशियन और रिश्ते में चाचा हामिद अंसारी उपराष्ट्रपति बने। मुख्तार अंसारी खुद भी मऊ सीट से लगातार 5 बार विधायक चुना गया। पढ़ें पूरी खबर...